CELEX: 32001F0888
Language: hr
Date: 2001-12-06 00:00:00
Title: 2001/888/PUP: Okvirna odluka Vijeća od 6. prosinca 2001. o izmjeni Okvirne odluke 2000/383/PUP o povećanju zaštite kaznenim i drugim sankcijama protiv krivotvorenja povezanoga s uvođenjem eura

19/Sv. 003
            
            
               HR
            
            
               Službeni list Europske unije
            
            
               64
            
         32001F0888
   
               L 329/3
            
            
               SLUŽBENI LIST EUROPSKE UNIJE
            
            
               06.12.2001.
            
         
      OKVIRNA ODLUKA VIJEĆA
   
   od 6. prosinca 2001.
   o izmjeni Okvirne odluke 2000/383/PUP o povećanju zaštite kaznenim i drugim sankcijama protiv krivotvorenja povezanoga s uvođenjem eura
   (2001/888/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. točku (e) i članak 34. stavak 2. točku (b),
   uzimajući u obzir inicijativu Kraljevine Švedske (1),
   uzimajući u obzir mišljenje Europskog parlamenta,
   budući da:
   
               (1)
            
            
               Vijeće je 29. svibnja 2000. usvojilo Okvirnu odluku 2000/383/PUP povećanju zaštite kaznenim i drugim sankcijama protiv krivotvorenja povezanoga s uvođenjem eura (2).
            
         
               (2)
            
            
               Mjere u Okvirnoj odluci 2000/383/PUP treba nadopuniti odredbom o priznavanju ranijih osuda povezanih s kaznenim djelima koja se navode u toj Okvirnoj odluci,
            
         DONIJELO JE OVU OKVIRNU ODLUKU:
   Članak 1.
   Sljedeći se članak umeće iza članka 9. Okvirne odluke 2000/383/PUP:
   
      „Članak 9.a
      Priznavanje prethodnih presuda
      Svaka država članica priznaje načelo priznavanja prethodnih presuda pod uvjetima koji prevladavaju u njezinome nacionalnom zakonodavstvu i pod tim istim uvjetima priznaje, u svrhu utvrđivanja ponavljanih djela, pravomoćne presude izrečene u drugoj državi članici za kaznena djela koja se navode u člancima od 3. do 5. ove Okvirne Odluke ili za kaznena djela koja se navode u članku 3. Konvencije, bez obzira na valutu koja je krivotvorena.”.
   
   Članak 2.
   Provedba
   1.   Države članice donose potrebne mjere kako bi se uskladile s ovom Okvirnom odlukom do 31. prosinca 2002.
   2.   Do 31. prosinca 2002. države članice dostavljaju Glavnom tajništvu Vijeća, Komisiji i Europskoj središnjoj banci tekst odredaba kojima se u njihovo nacionalno pravo prenose obveze koje su im nametnute na temelju ove Okvirne odluke.
   Članak 3.
   Stupanje na snagu
   Ova Okvirna odluka stupa na snagu na dan objave u Službenom listu Europskih zajednica.
   
      Sastavljeno u Bruxellesu 6. prosinca 2001.
      
         
            Za Vijeće
         
         
            Predsjednik
         
         M. VERWILGHEN
         
      
   
   
      (1)  SL C 225, 10.8.2001., str. 9.
   
      (2)  SL L 140, 14.6.2000., str. 1.